– Дамовіліся: сакрамэнт шлюбу адбудзецца 9 лютага, а вяселле – праз тыдзень пасля яго. Сустрэліся з пробашчам парафіі Ўзвышэння Святога Крыжа ксяндзом Станіславам Рагоўскім, і ён падрабязна раз’ясніў, як мы павінны падрыхтавацца. Дапамагалі нам у гэтым нашыя бацькі. Існавала традыцыя: нявеста павінна была купіць жаніху белую кашулю, а ён ёй – падвянечнае плацце або тканіну на яго. І першае, і другое было ў вялікім дэ-фіцыце, але мой будучы муж па-клапаціўся і прывёз мне адрэз белай шаўковай тканіны, кашулю яму я таксама купіла (дарэчы, і сёння захоўваем іх як сямейныя рэліквіі). З празрыстага белага капрону сама сабрала вэлюм, упрыгожыла яго ветачкамі спарагуса і папаратніка – тады ўсе так рабілі.